4)

Lisätään 7 a – 7 e artikla seuraavasti: ”7 a artikla Kiintiön ulkopuolisen viennin todistukset Poiketen siitä, mitä 5 artiklassa säädetään, kiintiön ulkopuolisen isoglukoosin vienti asetuksen (EY) N:o 318/2006 12 artiklan d alakohdassa tarkoitetun määrällisen rajoituksen puitteissa edellyttää vientitodistuksen esittämistä. 7 b artikla Kiintiön ulkopuolisten vientitodistusten hakeminen 1. Asetuksen (EY) N:o 318/2006 12 artiklan d alakohdan mukaisesti vahvistettua määrällistä rajoitusta koskevia vientitodistushakemuksia voivat jättää ainoastaan juurikas- ja ruokosokerin tai isoglukoosin tuottajat, jotka on hyväksytty asetuksen (EY) N:o 318/2006 17 artiklan mukaisesti ja joille on myönnetty sokeri- tai isoglukoosikiintiö kyseessä olevaksi markkinointivuodeksi mainitun asetuksen 7 artiklan mukaisesti ottaen tarvittaessa huomioon mainitun asetuksen 8, 9 ja 11 artikla. 2. Vientitodistushakemukset on jätettävä sen jäsenvaltion toimivaltaisille viranomaisille, jossa hakijalle on myönnetty sokeri- tai isoglukoosikiintiö. 3. Vientitodistushakemukset on jätettävä viikoittain maanantaista perjantaihin asetuksen (EY) N:o 318/2006 12 artiklan d alakohdan mukaisesti määrällisen rajoituksen vahvistavan asetuksen voimaantulopäivästä alkaen siihen asti, kun todistusten myöntäminen keskeytetään 7 e artiklan mukaisesti. 4. Hakijat voivat jättää yhden vientitodistushakemuksen viikkoa kohti. Kussakin vientitodistuksessa haettu määrä saa olla enintään 20 000 tonnia sokerin osalta ja enintään 5 000 tonnia isoglukoosin osalta. 5. Vientitodistushakemuksen mukana on oltava todiste siitä, että 12 a artiklan 1 kohdassa tarkoitettu vakuus on annettu. 6. Vientitodistushakemuksen ja todistuksen kohdassa 20 ja vienti-ilmoituksen kohdassa 44 on oltava yksi seuraavista maininnoista: a) ”kiintiön ulkopuolisen sokerin vienti ilman vientitukea”; tai b) ”kiintiön ulkopuolisen isoglukoosin vienti ilman vientitukea”. 7 c artikla Kiintiön ulkopuolista vientiä koskeva tiedonanto 1. Jäsenvaltioiden on ilmoitettava komissiolle ajanjaksolla, joka alkaa perjantaina klo 13 (Brysselin aikaa) ja päättyy seuraavana maanantaina, sokerin ja/tai isoglukoosin määrät, joista on jätetty vientitodistushakemuksia edellisen viikon aikana. Haetut määrät on eriteltävä kahdeksannumeroisen CN-koodin mukaan. Jäsenvaltioiden on ilmoitettava komissiolle myös, jos vientitodistushakemuksia ei ole jätetty. Tätä kohtaa sovelletaan ainoastaan jäsenvaltioihin, joiden sokeri- ja/tai isoglukoosikiintiö on vahvistettu asetuksen (EY) N:o 318/2006 liitteessä III ja/tai liitteessä IV olevassa II kohdassa. 2. Komissio kirjaa viikoittain määrät, joista vientitodistushakemuksia on jätetty. 7 d artikla Todistusten myöntäminen 1. Jäsenvaltioiden on myönnettävä todistuksia, joista on jätetty hakemus edellisellä viikolla ja joista on ilmoitettu 7 c artiklan 1 kohdan mukaisesti, ajanjaksolla, joka alkaa viikoittain perjantaina ja päättyy viimeistään seuraavan viikon loppuun mennessä, ottaen tarvittaessa huomioon komission 7 e artiklan mukaisesti vahvistaman jakokertoimen. Vientitodistuksia ei myönnetä ilmoittamattomista määristä. 2. Jäsenvaltioiden on ilmoitettava komissiolle kunkin viikon ensimmäisenä työpäivänä sokeri- ja/tai isoglukoosimäärät, joille on myönnetty vientitodistuksia edellisen viikon aikana. 3. Jäsenvaltioiden on pidettävä kirjaa vientitodistusten mukaisesti tosiasiallisesti viedyistä sokeri- ja/tai isoglukoosimääristä. 4. Jäsenvaltioiden on ennen kunkin kuukauden loppua ilmoitettava komissiolle edellisen kuukauden aikana vientitodistusten mukaisesti tosiasiallisesti viedyt sokeri- ja/tai isoglukoosimäärät. 5. Tämän artiklan 2, 3 ja 4 kohtaa sovelletaan ainoastaan jäsenvaltioihin, joiden sokeri- ja/tai isoglukoosikiintiö on vahvistettu asetuksen (EY) N:o 318/2006 liitteessä III ja/tai liitteessä IV olevassa II kohdassa. 7 e artikla Kiintiön ulkopuolisten vientitodistusten myöntämisen keskeyttäminen Jos vientitodistuksissa haettu määrä ylittää asetuksen (EY) N:o 318/2006 12 artiklan d alakohdan mukaisesti vahvistetun määrällisen rajoituksen kyseisellä ajanjaksolla, tämän asetuksen 9 artiklaa sovelletaan soveltuvin osin.”